Асоциация за развитие на София - Накратко
Предстоящо: Нов младежки иновационен хъб в София
Създадена на Петък, 16 Март 2018 15:49
По време на церемонията по връчване на наградите в конкурсите за младежки инициативи „Младежки свят и доброволчество“ и „Нашият училищен спортен празник“ от кмета на София, домакинствана от Ирена Димитрова, директор на дирекция ПИСТ в СО, представихме важни новини, свързани с проекта Умения за новите поколения, съфинансиран от програма Интеррег Дунав.
А именно, предстоящото откриване на младежката иновационна лаборатория и програмата за предприемачество и развиване на иновации, с която ще започне функционирането й.
Вярваме, че сред младите и предприемчиви екипи от различни столични училища, които вече пишат и печелят проекти, ще намерим и активните предприемачи, които ще осмислят съществуването на новият младежки хъб.
Партньори от 5 европейски града се срещат да обсъдят интеграцията на граждани на трети държави
Създадена на Сряда, 28 Февруари 2018 13:38
ЕС е изправен пред недостиг на работна ръка в сектори, които имат потенциала да ограничат растежа и конкурентоспособността – предизвикателство, което ще се засилва поради застаряващото население. Макар легалните канали за квалифицирани мигранти да предлагат разрешение, привличането на работници извън ЕС трябва да върви ръка за ръка с разрешаване на проблемите от бежанската криза. Повече усилия са необходими за интеграция на 20-те милиона неевропейски граждани, които пребивават легално в ЕС.
Новият проект ИНТЕГРА, водещ партньор на който е Асоциация за развитие на София, цели да помогне на процеса на интеграция на граждани на трети страни в България, Италия, Словакия, Хърватия и Чехия чрез обмяна на знания и опит между градове.
Партньорите по проекта АРС, РискМонитор, Център за интеграция Прага, Изследователски център за сигурност и престъпност – Италия, Център за мир – Хърватия и ЕТП Словакия се събраха в София от 21 до 23 февруари, 2018, за първата си проектна среща. Партньорството събира разнообразна експертиза: в изследователската работа (RISSC, РискМонитор), в интеграция на малцинства и мигранти (IPC, ETP), в областта на човешките права и обществените кампании (Център за мир), в градските политики (АРС). Партньорите постигнаха съгласие как да работят ефективно като екип, какво подходи и роли да имат, какво представлява успеха на проекта. Методологиите за иновативните Градски интеграционни одити като инструмент за оценяване на градските политики също бяха дискутирани.
Проектът ИНТЕГРА е получил финансиране от Фонд Убежище, миграция и интеграция на ЕС.
“Горещата линия“ на позитивните послания отново свърза младежи от цяла България
Създадена на Понеделник, 12 Февруари 2018 14:12
На 9 февруари 2017 г. Коалицията от посланици за противодействие на езика на омразата в интернет стана с 30 млади хора по-голяма. Представители на Асоциация за развитие на София представиха проекта пред над 30 млади хора от цяла България, които участваха в организираната от Мулти култи колектив работилница „Бъди промяната”, част от европейския им проект „Овластяване на общностите в Европа“.
Участниците в работилницата се запознаха с докладите, изготвени от организациите, включили се в проекта, и прогреса, достигнат до момента. Те успяха да разгледат и трите информационни видеа, които са част от кампанията по популяризирането на проблема и неговите решения - „Как да разпознаем езика на омразата в интернет“, „Как да докладваме езика на омразата в интернет“ и „Положителни послания в отговор на езика на омразата“.
Представителите на АРС запознаха младежите и с новото допълнение в сайта на проекта – „Позитивни говорители – ГОРЕЩА ЛИНИЯ“, което включва три теста, целящи да запознаят потребителите с интересни факти, касаещи бежанците и техния начин на живот, чрез които можем по-лесно да влезем в обувките на другия, и възможност за публикуване на видеа и снимки с позитивни послания от всеки желаещ потребител.
След края на представянето участниците в работилницата попълниха картички с позитивни послания, с които да противодействат на езика на омразата. Голяма част от тях изразиха желание да се включат в коалицията и чрез видеа, снимки с позитивни послания и участие в бъдещите събития по проекта.
Един от младежите, които споделиха своите позитивни послания на картичка, написа „Позитивните послания трябва да водят до интернет свят с повече приемане, в който всеки човек се чувства спокоен и в безопасност.“ във връзка с Международния ден на безопасния интернет, който отбелязваме през месец февруари.
АРС стартира нов проект
Създадена на Сряда, 07 Февруари 2018 16:41
Асоциация за развитие на София стартира работа по нов проект ИНТЕГРА, финансиран от Фонда за убежище, миграция и интеграция на Европейския съюз. ИНТЕГРА цели да подобри процеса на интеграция на граждани на трети страни в България, Италия, Словакия, Хърватия и Чехия чрез споделяне на знание и опит между градовете. Проектът ще насърчи по-дълбоко взаимно разбирателство между мигрантските общности и приемащото общество на фона на нарастващ политически дискурс, който обрисува мигрантите и бежанците като основна заплаха за сигурността в Европа. Партньорите по проекта ще разработят конкретни действия за преодоляване на местните проблеми пред интеграцията: създаване на местни и международни мрежи, градски одити, дневен ред за градска интеграция със сценарии за бъдещето, разработени чрез градски лаборатории за интеграция.
Асоциация за развитие на София е водещ партньор и през 2018 и 2019 ще ръководи консорциума от ETP – Словакия, RISSC – Италия, ICP – Чехия, Център за мир – Хърватия и РискМонитор – България.
Асоциация за развитие на София и Гьоте-институт ви представят новата публикация "Пътища към иновации в културата"
Създадена на Вторник, 06 Февруари 2018 14:37
Асоциация за развитие на София и Гьоте-институт ви представят новата публикация "Пътища към иновации в културата".Тя е резултат от над петгодишен опит в изграждането на капацитет за арт управление чрез Академия за мениджмънт в културата - следдипломна квалификационна програма за мениджъри на общински и независими културни институти, призната от Софийския университет.
Изданието на Академията от 2017г. и международната конференция със същото наименование в София целят свързването на трите сектора - културни организации, бизнес и технологични компании, както и академични среди - да се ангажират с научноизследователска дейност, която цели иновации във всичките им форми за преодоляване на съществуващите дисбаланси. Културните мениджъри от София, Букурещ и Солун, участници в Академията от 2017г., подкрепяни от редакционна колегия, разработиха текстове в различни области: предложения как новите технологии могат да се използват за разширяване, задълбочаване и разнообразяване на обхвата на публиката; проучване на нови бизнес модели на музеите; социални медии и съдържание, създадено от потребители; разпространение на културни продукти; мобилни приложения и игри; данни и архив; образование, обучение и ресурси. Иновациите произтичат от желанието да се експериментира и да намери правилната структура и култура, които водят до създаването на нови идеи и практики. Изданието запълва празнотата в изследванията и знанието, които могат да премахнат някои от пречките пред иновациите в сектора на изкуството и културата и да дадат възможност за положителен ефект в градската среда.
Надяваме се, че "Пътища към иновации в културата" не само ще допринесе за разширяване на границите на културните организации от 21-ви век, но и ще предложи някои полезни идеи, които си струва да се изследват, примери, тенденции, препоръки към публични политики и вдъхновение.
Асоциация за развитие на София и Столичната община отбелязват Деня за безопасен интернет
Създадена на Понеделник, 05 Февруари 2018 09:51
Отбелязваме 6 февруари като ден на безопасния интернет. Според проучвания почти половината от тинейджърите са имали негативни преживявания в интернет. Въпреки че дигиталната среда е била част от живота им откакто са се родили, младите хора имат нужда да развият компетенции на активни граждани в многообразната общност в интернет.
Асоциация за развитие на София и Столичната община се присъединяват към отбелязването на днешния ден с три видео клипа, изработени от АРС, които помагат на младите хора:
• да разпознават речта на омразата, която накърнява човешкото достойнство;
https://www.youtube.com/watch?time_continue=1&v=rLrV2y-qvIw
• да докладват опасни форми на език на омразата в интернет;
https://www.youtube.com/watch?v=MsDkQM582O4
• да отговарят на речта на омразата с алтернативи, които дават други гледни точки и насърчават човешките права и демократичната култура онлайн.
https://www.youtube.com/watch?v=YqjLO8diixg
„Младите хора днес прекарват повече време в мрежата, отколкото когато и да било в миналото. Затова има спешна потребност да им помогнем да видят положителните аспекти на свързаността и да ги подкрепим да преодоляват отрицателните ефекти. Така и интернет, а и градът ни ще бъдат по-безопасно и хубаво място.”
Трите видеа са разработени в рамките на проект “Коалиция от посланици за противодействие на езика на омразата в интернет”, съфинансиран по програма „Права, равенство и гражданство“ - ГД „Правосъдие “ на Европейския съюз, който обединява партньори от България, Великобритания, Гърция, Италия, Румъния, Хърватия, Чехия, в който Асоциация за развитие на София е водещ партньор.
Повече за възможностите за противодействие на речта на омразата, можете да прочете на многоезичната платформа www.positivemessengers.net.
Страница 5 от 38
Позиция на българските евродепутати във връзка с днешното гласуването на пакета...
Покана за предложения в областта на трансевропейската енергийна инфраструктура по Механизма за свързване на Европа
Европейският институт за иновации и технологии търси директор